Diari Oficial de la Generalitat Valenciana


Sumari del DOGV 3198, del 06-03-1998 (1998/1069)

RESOLUCIÓ de 6 de febrer de 1998, de la Direcció General d'Ordenació i Innovació Educativa i Política Lingüística de la Conselleria de Cultura, Educació i Ciència, per la qual es convoca un curs de Pedagogia Musical Activa adreçat al professorat especialista de Música de Primària, de Secundària i de BUP dels centres de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3198

Data del DOGV
:   06-03-1998

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1998/1069


Data del document
:   16-02-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 6 de febrer de 1998, de la Direcció General d'Ordenació i Innovació Educativa i Política Lingüística de la Conselleria de Cultura, Educació i Ciència, per la qual es convoca un curs de Pedagogia Musical Activa adreçat al professorat especialista de Música de Primària, de Secundària i de BUP dels centres de la Comunitat Valenciana. [1998/X1069]
  
L'aprovació del Reial Decret 986/1991 de 14 de juny, pel qual s'estableix el calendari d'aplicació de la Llei d'Ordenació General del Sistema Educatiu (LOGSE), modificat i completat pel Reial Decret 1.487/1994 d'1 de juliol (BOE 28 de juliol de 1994), i de cara a la seua implantació generalitzada, cal desenvolupar programes d'intervenció en la formació permanent del professorat de música, el tractament de la qual ha experimentat profunds canvis de concepció en el nou marc curricular dels ensenyaments obligatoris.
  
Per això i en virtut de les competències que em confereix l'article 18 del Decret 261/1995, de 29 d'agost, del Govern Valencià, resolc:
  
Primer. Convocatòria
  
Convocar un curs monogràfic de Pedagogia Musical Activa, nivell 1, a càrrec del professor Jos Wuytack, dedicat a l'aprofundiment en l'obra educativa de Carl Orff, dins el pla de formació permanent del professorat especialista de música, tant de primària com de secundària, de cara el desenrotllament curricular dels blocs de llenguatge musical i instrumentació d'aquestes etapes educatives.
  
Segon. Destinataris i requisits de participació
  
Aquest curs s'adreça, en primer lloc, als/les mestres que estan realitzant el curs d'especialització d'Educació Musical convocat per la Conselleria de Cultura, Educació i Ciència, mitjançant l'Ordre de 19 de maig de 1997 (DOGV de 12.06.97). Per la qual cosa es reserva un màxim de 20 places.
  
En segon lloc, s'adreça al mestres d'Educació Musical de primària (amb un màxim de 80 places) i al professorat de Música de secundària i BUP (amb un màxim de 20 places), que reunesquen els requisits següents:
  
a) estar acreditat com a especialista d'educació musical si és mestre/a de primària (annex I), o de l'àrea de música si és professor/a de secundària/BUP
  
b) estar adscrit al lloc de treball de música en el curs escolar 1997-98
  
c) prestar serveis en un centre docent de la Comunitat Valenciana.
  
Per a aquest curs s'oferta un total de 120 places
  
La matrícula al curs és gratuïta.
  
Tercer. Contingut del curs
  
1. Les bases de la pedagogia musical activa.
  
2. Didàctica del llenguatge musical
  
3. Tècnica dels instruments.
  
4. La cançó, recurs didàctic musical. Repertori.
  
5. Música i moviment. Danses del món.
  
6. La improvisació musical.
  
7. L'audició musical. El musicograma
  
Atès el caràcter actiu del curs cal dur flauta dolça o l'instrument personal, roba i calcer còmodes.
  
Quart. Criteris de selecció dels participants
  
Atès que aquest monogràfic forma part del contingut del programa previst en el curs d'especialització, els/les mestres que estan cursant l'especialitat mitjançant la l'Ordre de 19 de maig de 1997 tenen prioritzada la participació, sense tenir que sol·licitar-ho expressament.
  
La selecció de les sol·licituds presentades es realitzarà tot seguint l'ordre de prioritat següent:
  
funcionaris definitius
  
funcionaris provisionals
  
funcionaris en pràctiques
  
d) contractats laborals indefinits que ocupen el lloc de treball de música
  
e) funcionaris interins
  
En cas d'empat es tindrà en compte la data i número d'ordre d'entrada al registre.
  
Cinquè. Finançament
  
El finançament d'aquest curs anirà a càrrec del programa 421.30 del pressupost de l'any 1998 i de les aplicacions pressupostàries que determinarà el caràcter de les despeses, sempre que hi haja disponibilitat pressupostària.
  
Sisè. Lloc i data de realització
  
Aquest curs es realitzarà al C.E. Misericòrdia (c/ Casa de la Misericòrdia, 34, 46152-València) del divendres 24 al dilluns 27 d'abril de 1998, ambdós inclosos, de 9 a 14 hores, amb una durada total de 20 hores.
  
Setè. Inscripció i documentació
  
Les sol·licituds es realitzaran mitjançant instància (segons l'annex II) i es dirigiran a la Conselleria de Cultura, Educació i Ciència, Direcció General d'Ordenació i Innovació Educativa i Política Lingüística, Servei de Formació del Professorat, Programa de Música, Avgda. Campanar, 32, 46695-València.
  
El termini de presentació de la documentació acabarà el 31 de març de 1998.
  
Adjunta a la instància cal presentar la documentació següent:
  
a) el professorat funcionari:
  
- fotocòpia de la diligència del nomenament-possessió (els que són definitius) o de la credencial de l'adjudicació al lloc de treball de música (els que són provisionals, en pràctiques i/o interins).
  
b) el professorat de centres privats:
  
- fotocòpia del contracte laboral indefinit,
  
- acreditació dels estudis musicals, segons l'Ordre d'11 d'octubre de 1994 (BOE, 19 d'octubre de 1994),
  
- acreditació de la direcció del centre de que el professor/a sol·licitant és el responsable d'impartir música en el centre, tot especificant els nivells.
  
Les llistes d'admesos es faran públiques als taulers d'anuncis de la Conselleria de Cultura, Educació i Ciència, de les Direccions Territorials d'Educació i dels CEFIRE.
  
Vuitè. Certificació
  
En acabar el curs es lliurarà un certificat d'aptitud quan l'assistència haja superat el 85% de les hores lectives.
  
València, 6 de febrer de 1998.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
Annex I
  
Per a l'acreditació de l'especialitat d'educació musical en primària cal presentar un dels documents següents:
  
a) Diploma de Grau Elemental del Conservatori de Música del pla d'estudis 1966
  
b) Titol d'especialista d'educació musical, lliurat per la Universitat on s'ha cursat aquesta diplomatura
  
c) Certificat d'haver assolit l'especialitat mitjançant curs convocat i/o autoritzat per l'administració Educativa
  
d) Acreditació d'haver accedit al cos de mestres per l'especialitat d'educació musical
  
e) Acreditació d'haver superat el concurs-oposició convocat per als/les mestres funcionaris de carrera per tal d'assolir l'habilitació d'educació musical
  
Annex II
  
Sol·licitud per a participar al
  
CURS DE PEDAGOGIA MUSICAL ACTIVA. 1r nivell
  
DADES PERSONALS
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_ \_\_\_\_\_\_\_\_
  
Cognoms i nom DNI NRP
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_
  
Adreça Telèfon
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_
  
CP Localitat Provincia
  
DADES PROFESSIONALS
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Centre Públic \_\_\_\_\_ Privat \_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_
  
Adreça Telèfon
  
\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_
  
CP Localitat Provincia
  
Situació administrativa (marca una X on s'escaiga)
  
Funcionari definitiu \_\_\_\_\_\_\_\_ provisional \_\_\_\_\_\_
  
en pràctiques \_\_\_\_\_\_\_\_ interí \_\_\_\_\_\_\_\_\_\_\_\_
  
Contractat laboral docent indefinit \_\_\_\_\_\_\_\_\_\_
  
DOCUMENTACIÓ QUE S'ADJUNTA
  
A) Tots els sol·licitants, siguen o no funcionaris, han d'adjuntar:
  
\_\_\_ l'acreditació de ser especialista d'educació musical de primària o de música de secundària
  
B) Professorat de centres públics (funcionaris):
  
\_\_\_ Definitius: fotocòpia de la diligència del nomenament-possessió en el lloc de treball educació musical (1ria) / música (2ria)
  
\_\_\_ Provisionals, en pràctiques i interins: fotocòpia de la credencial de l'adjudicació al lloc de treball de música
  
C) Professorat de centres privats concertats
  
\_\_\_ Fotocòpia del contracte laboral docent indefinit
  
\_\_\_ Acreditació de la direcció del centre de que el sol·licitant és el responsable d'impartir música al centre
  
\_\_\_\_\_\_\_\_\_\_\_\_\_\_\_\_, \_\_\_\_\_ d \_\_\_\_\_\_\_\_\_\_\_ de 1998
  
El/la sol·licitant
  
DIRECTOR GENERAL D'ORDENACIÓ I INNOVACIÓ